《吴中五日追念故友李时中李钦嗣有感而作松时中生忌》
元代·成廷圭

梦绕南冈北岭云，一杯无计洒松筠。世间我岂长贫者，地下君松不死人。

夜雨自荒张祜宅，秋风谁障庾公尘。于今友道俱凋丧，落日江湖泪满巾。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。